- Hindi News
- National
- कर्मचारियों को नियमित करने और वेतन वृद्धि को लेकर धरना, आंदोलन करने की चेतावनी
कर्मचारियों को नियमित करने और वेतन वृद्धि को लेकर धरना, आंदोलन करने की चेतावनी
राजस्थानमदरसा शिक्षा सहयोगियों (पैराटीचर्स) संघ ने नियमित एवं वेतनवृद्धि एवं अन्य समस्याओं को लेकर कलेक्ट्रेट के बाहर एक दिवसीय धरना देकर मुख्यमंत्री के नाम कलेक्टर को ज्ञापन सौंपा। जिलाध्यक्ष नासीर मुल्तानी ने कहा कि सरकार सभी मदरसा पैराटीचर्स को विद्यालय सहायक भर्ती की वरियता सूची जारी कर प्रबोधक भर्ती निकाल कर नियमित करे। जब तक मदरसा पैराटीचर्स नियमित नहीं हो तब तक मदरसा पैराटीचर्स को तृतीय श्रेणी के अध्यापक के बराबर वेतन दें छठे चरण के मदरसा पैराटीचर्स का मानदेय सीधे संबंधित पैराटीचर्स के खाते मे डलवाया जाए। अन्यथा बजट 2017 में मांग नहीं मानने पर प्रदेश के मदरसा पैराटीचर्स सामूहिक इस्तीफा देकर आंदोलन करेंगे।
मदरसा पैराटीचर्स संघ के धरने को राजस्थान कर्मचारी एकीकृत महासंघ के प्रदेशाध्यक्ष महेंद्रसिंह चौधरी ने मोबाइल पर संबोधित किया एवं विश्वास दिलाया कि मुख्यमंत्री से होने वाली मीटिंग में मदरसा पैराटीचर्स की मांगों को मजबूती से रखा जाएगा। धरने को मदरसा पैराटीचर्स संघ के प्रदेशाध्यक्ष आजम खां ने भी मोबाइल से संबोधित किया। धरने को कर्मचारी महासंघ के जिलाध्यक्ष अनीस अहमद, शहर अध्यक्ष संजीव भारद्वाज, अनवार अहमद, संजय खान, महिमा सिहर, यासमीन परवेज, आसिफ अंसारी, जाहिद जिलानी, एजाज अहमद, तरून्नुम फातमा, अब्दुल अजीज, मोहम्मद रफीक, गफूर, सावेज अली, कालू खां, कय्यूम बैग, जाहिद हुसैन, रोशन आरा, शबाना परवीन, नाजमा अंजुम, सोहेब चिश्ती, परवेज अंसारी, जावरूद्दीन जावेद, इकबाल अगवान, आरिफ हुसैन, मुस्तकीम, निजाम, अलफाज, रफीक, इजहार अहमद, वसीम अख्तर, रजिया बानो आदि ने अपने विचार रखें। धरने का संचालन अनवर अहमद ने किया।
बूंदी. राज. राज्य कर्मचारी संघ ने कलेक्ट्रेट के सामने धरना दिया।
बूंदी. मदरसा पैराटीचर्स की ओर से कलेक्ट्रेट पर धरना देकर मांगें रखीं।
सचिवालय के समान दिया जाए कर्मचारियों को वेतन
राज.राज्य कर्मचारी संघ की ओर से कलेक्ट्रेट के बाहर अपनी 12 सूत्रीय मांगों को लेकर सोमवार को एक दिवसीय धरना दिया गया। साथ ही मुख्यमंत्री कलेक्टर को ज्ञापन प्रेषित किए। संघ के प्रदेश संगठन मंत्री रवि प्रकाश ने बताया कि मंत्रालयिक कर्मचारियों की 12 सूत्रीय मांगें काफी समय से लंबित हैं, इनमें लिपिक ग्रेड 2 की ग्रेड पे 3600 करने, सचिवालय के मंत्रालयिक कर्मचारियों के समान वेतन पदोन्नति के अवसर, खत्म किए गए पद बहाल करने जैसी कई मांगें शामिल हैं। जो कई सालों से लंबित ही चली रही है। धरने के बाद कलेक्टर के मार्फत मुख्यमंत्री को भेजे गए ज्ञापन में लिए गया है कि आज मंत्रालयिक कर्मचारी हस्तलिखित के अलावा कंप्यूटर पर भी काम कर रहे हैं। सचिवालय के मंत्रालयिक कर्मचारियों के समान अधीनस्थ कार्यालयों में कार्यरत मंत्रालयिक कर्मचारियों को भी वेतन-भत्तों, पदोन्नति के लाभ मिलने चाहिए।
सातवे वेतन आयोग को लेकर अब अनशन करेंगे कर्मचारी
बूंदी.सातवें वेतन आयोग की सिफारिशें एवं 15 सूत्रीय मांग पत्र को लागू करवाने को लेकर कलेक्ट्रेट के बाहर कर्मचारी अनशन करेंगे। कर्मचारी महासंघ जिलाध्यक्ष पुरुषोत्तमलाल पारीक एवं महामंत्री लीलाधर मिश्रा ने बताया कि ज्यादातर राज्यों मे वेतन आयोग लागू कर दिया, लेकिन राज्य सरकार हठधर्मिता पर है। सरकार को सदबुद्धि देने की गरज से धरना देकर अनशन किया जाएगा। मंगलवार को कलेक्ट्रेट के बाहर धरना दिया जाएगा। कृषि पर्यवेक्षक संघ के जिलाध्यक्ष सुरेंद्र सिंह, वन श्रमिक संघ के ओम योगी, पशुपालन तकनिकी कर्मचारी संघ जिलाध्यक्ष भवतेंद्रकुमार सिंह, सहायक कर्मचारी संघ के प्रदेश महामंत्री मोहन नकवाल, कानूनगों संघ युगलकिशोर सिंह, नर्सेज एसोसिएशन जिलाध्यक्ष महावीर गोचर, महासंघ के संरक्षक सत्यनारायण सोमाणी, पं. ओमप्रकाश शर्मा आदि लोगों ने जिले के सभी संवर्ग के कर्मचारी विशेष रूप से संविदा कर्मचारी, आंगनबाडी कर्मचारी, मदरसा पैराटीचर्स, मंत्रालियक कर्मचारी, अधीनस्थ कर्मचारी एवं शिक्षकों से धरने में शामिल होने का आह्वान किया है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva